Ջեմմա Անանյան

Ջեմմա Գուրգենի Անանյան (հունիսի 9, 1931(1931-06-09), Իջևան, Հայկական ԽՍՀ, ԱԽՖՍՀ, ԽՍՀՄ - սեպտեմբերի 2, 2018(2018-09-02)), ՀԽՍՀ և ՀՀ պետական և քաղաքական գործիչ։


== Կրթություն ==
1947 թ. ավարտել է Իջևանի միջնակարգ դպրոցը։
1951 թ. ավարտել է Երևանի Խ. Աբովյանի անվան պետական մանկավարժական ինստիտուտը` մանկավարժի որակավորմամբ։
1994 թ. վերապատրաստվել է Վաշինգտոնի օրենքի միջազգային ինստիտուտում։


== Աշխատանքային գործունեություն ==
1951-1957 թթ. աշխատել է Իջևանի ութնամյա դպրոցում որպես ուսմասվար, ապա Իջևանի միջնակարգ դպրոցում որպես հայոց լեզվի և գրականության ուսուցչուհի։


== Պետական և քաղաքական գործունեություն ==
1957 թ. ընտրվել է ՀԿԿ Իջևանի շրջկոմի պլենումի անդամ։
1957 թ. սկսած ընտրվել է ՀԿԿ շրջանային կոմիտեի պլենումի անդամ։
1959 թ. ընտրվել է ՀԿԿ Իջևանի շրջկոմի քարտուղար։
1960 թ. սկսած ընտրվել է Իջևանի շրջանային խորհրդի բոլոր գումարումների պատգամավոր։
1965 թ. ընտրվել է ՀԿԿ Իջևանի շրջկոմի 2-րդ քարտուղար։
1977 թ. ընտրվել է ժողովրդական դեպուտատների Իջևանի շրջանային խորհրդի գործկոմի նախագահ։
1981 թ. ընտրվել է պետական հիմնարկների աշխատողների արհմիութենական համագումարի պատվիրակ և ընտրվել վերստուգիչ հանձնաժողովի անդամ։
1983 թ. ընտրվել է ՀԿԿ Իջևանի շրջկոմի 1-ին քարտուղար։
1985 թ. ընտրվել է ՀԽՍՀ Գերագույն խորհրդի 11-րդ գումարման պատգամավոր։
1985 թ. ընտրվել է ՀԽՍՀ Գերագույն Խորհրդի երիտասարդության գործերի մշտական հանձնաժողովի նախագահ։
1986 թ. ընտրվել է ԽՄԿԿ 27-րդ համագումարի պատվիրակ։
1988 թ. մայիսին մասնակցել է 19-րդ համամիութենական կուսակցական կոնֆերանսին։
1990 թ. մայիսի 20-ին ընտրվել է ՀԽՍՀ Գերագույն խորհրդի 12-րդ գումարման (ՀՀ Գերագույն խորհրդի 1-ին գումարման) պատգամավոր։
1990 թ. ընտրվել է ԽՄԿԿ 28-րդ համագումարի պատվիրակ, որտեղ ընտրվել է ԽՄԿԿ կենտրոնական կոմիտեի, նրա կենտրոնական վերահսկիչ հանձնաժողովի նախագահության անդամ։
1990 թ. սեպտեմբերից մինչև 1991 թ. հունվարը ՀԿԿ շրջկոմի քարտուղարի պաշտոնի հետ համատեղել է շրջխորհրդի գործկոմի նախագահի պաշտոնը։
1991 թ. մայիսից - Իջևանի շրջանային խորհրդի առաջին նստաշրջանում ընտրվել է շրջխորհրդի գործկոմի նախագահ, պաշտոնավարելով մինչև 1996 թ.:
1995 թ. հուլիսի 5-ին ընտրվել է ՀՀ ԱԺ 1-ին գումարման պատգամավոր։ ԱԺ սոցիալական, առողջապահության և բնության պահպանության հարցերի մշտական հանձնաժողովի անդամ։ Խմբակցություններում կամ պատգամավորական խմբերում ընդգրկված չի եղել, ապա 1997 թ. ընդգրկվել է «Սոցիալական պետություն» պատգամավորական խմբի կազմում, որի ինքնալուծարումից հետո եղել է «Երկրապահ» պատգամավորական խմբի անդամ։
1996 թ. փետրվարին նշանակվել է - Տավուշի մարզպետի տեղակալ։
1996 թ. հոկտեմբերի 23-ին ՀՀ վարչապետի որոշումմամբ ազատվել է այդ պաշտոնից։
1998 թ. ընտրվել է ԱԺ սոցիալական, առողջապահության և բնության պահպանության հարցերի մշտական հանձնաժողովի նախագահի տեղակալ։
1999 թ. մայիսին նշանակվել է ՀՀ տարածքային կառավարման և օպերատիվ հարցերի նախարարի գլխավոր խորհրդական։
2000 թ. ապրիլի 25-ին նշանակվել է ՀՀ առողջապահության և սոցիալական ապահովության նախարարի խորհրդական։
2000 թ. հուլիսի 20-ից մինչև 2003 թ. հունիսի 20-ը - ՀՀ սոցիալական ապահովության նախարարի խորհրդական։
2003 թ. հունիսի 20-ից 2007 թ. հունիսի 7-ը - ՀՀ ԱԺ «Ժողովրդական պատգամավոր» պատգամավորական խմբի գլխավոր մասնագետ։
2008-2013 թթ. - ՀՀ Սփյուռքի նախարարի խորհրդական։


== Հետաքրքիր փաստեր ==
1989 թ. հունվարի 14-ին ՀԿԿ կենտկոմի բյուրոյի կողմից ենթարկվել է կուսակցական տույժի՝ նկատողություն՝ գրանցումով կուսակցական հաշվառման քարտում, շրջանում ազգամիջյան հարաբերությունների քաղաքական ղեկավարումը չապահովելու համար, որը հանգեցրել է դրանց ձևախեղման և ադրբեջանական ազգության անձանց ինտենսիվ տեղափոխության։
1991 թ. սեպտեմբերին որպես ՀՀ Ժողովրդական դեպուտատ, ՀԿԿ Իջևանի շրջկոմի 1-ին քարտուղար և ժողովրդական դեպուտատների շրջխորհրդի գործադիր կոմիտեի նախագահ հանդես է եկել ԽՄԿԿ կենտկոմի գլխավոր քարտուղար Մ.Ս.Գորբաչովին ուղղված՝ նրա կողմից ղեկավարվող կուսակցության կենտկոմի, նրա քաղբյուրոյի, երկրի իշխանության պետական մարմինների ու կառավարության կողմից հանդես բերվող բացահայտ հակահայկական քաղաքականությունը դատապարտող հայտարարությամբ և դուրս եկել նախագահության կազմից։


== Պարգևներ ==
«Պատվո նշան» շքանշան (ԽՍՀՄ)։
ՀԽՍՀ Գերագույն Խորհրդի չորս պատվոգիր։
Ամերիկյան կենսագրական ինստիտուտի պատվո շքանշան (2002)։
«Հայրենիքին մատուցած ծառայությունների համար» 1-ին աստիճանի մեդալ (2012)։
Արժանացել է բազմաթիվ այլ խրախուսանքների։


== Ծանոթագրություններ ==